**Ordensregler**

**gældende i HF Rosenbækken.**

**Tillæg til Ordensreglerne for Odense Havelods Selskab**

**Punkt 1: Trafik**

*Hastighed*: Under hensyn til grusvejenes beskaffenhed, er den maksimale hastighed for kørsel med bil eller knallert/ motorcykel højst 20 km/t.

*Små gangstier*: Kørsel på de små gangstier er ikke tilladt.

*Parkering af motorkøretøjer*: Det er forbudt at parkere på gange og cykelstier. Brug parkeringspladserne.

*Parkering af trailere*: Det er ikke tilladt at trailere holder parkeret på P-pladserne.

De enkelte haveejere må parkere trailere inde på grunden.

**Punkt 2: Støj og generel orden.**

Støjende adfærd, herunder brug af støjende maskiner er kun tilladt mellem kl. 08:00 og kl. 20:00.

**Punkt 3: Fællestoiletter.**

Toiletterne er åbne i sommersæsonen, i den periode hvor vandet er åbent. Toiletterne rengøres, men det påhviler også medlemmer der benytter toiletterne, at holde dem rent efter brug.

Udfaldskummerne er tilgængelige hele året. Dog lukkes der for vandet i vinterperioden.

**Punkt 5: Hækhøjde**

Hække ud mod stier: 160 cm

Hække ud mod fællesarealer:200 cm

Hækhøjde mellem haverne aftales naboerne imellem. Ved uenighed max hækhøjde: 180 cm.

**Punkt 6.: Udendørsbelysning i haverne.**

Elektrisk belysning skal begrænses til indirekte orienteringslys, der ikke vil kunne genere de omkringliggende haver – der skal vises hensyn i forhold til naboer.

**Punkt 7: Fælles arbejdsdage**

Der afholdes 4 årlige arbejdsdage i kolonihaven. Hver havelod skal minimum deltage i 1 årlig arbejdsdag.

Sedler med arbejdsopgaver slås op ved sæsonstart på hjemmesiden og i tavlerne. Arbejdsopgaverne vil løbende blive justeret i løbet af sæsonen.

Arbejdsopgaverne vil være forskellige, så alle har mulighed for at deltage uanset fysisk formåen. Der vil være forplejning på arbejdsdagene.

Deltagelse i et udvalg gælder for en arbejdsdag.

Hvis man ikke har mulighed for at deltage, kan man købe sig fri for 500 kr.

**Punkt 8: Arbejde for HF Rosenbækken**.

På arbejde, der udføres for haveforeningen, skal der være faktura på, med oplysning om CVR nr. eller CPR.nr.

Bestyrelsesmedlemmer kan ikke ansættes til at udføre lønnet arbejde for haveforeningen

**Punkt 9: Vurderingsmænd.**

Vælges på Generalforsamlingen. Kan ikke sidde i bestyrelsen.

Aflønnes med fast årligt honorar.

*Ovenstående regler og ordensregler er vedtaget på generalforsamlinger i H/F Rosenbækken og vil løbende blive opdateret. Sidst revideret februar 2022.*